Met 'n knippie sout : Pitkos vir die fynproewer: Interaktiewe lugfotos met super fyn 2 cm resolusie van Brisbane
Deur Heinrich Ferreira op Saturday, January 15, 2011 Nog ’n winkel loop deur | Netwerk24
Nog ’n winkel loop deur
Deur Madli Grobbelaar 11 Junie 2019 06:00
Die venster van ’n bekende kettingwinkel in Cross-straat, Kroonstad, is op Maandag 3 Junie, in die nagtelike ure, uitgeskop en die winkel is van voorraad besteel. Foto: Verskaf
Die middedorp van Kroonstad word die afgelope paar maande deur ’n vlaag van misdaad geteister.
Kettingwinkels aan die bo-kant van Cross-straat word meestal geteiken en die skade beloop derduisende rande.
“In die laaste voorval is ’n bekende kettingwinkel weer geteiken. Die polisie kon daarin slaag om twee van die vermeende diewe vas te trek. Die saak word verder deur die Kroonstad-polisie ondersoek,” sê kapt. Stephen Thakeng, polisiewoordvoerder.
Piet Cordier van die Corcomm-sekuriteitsmaatskappy in Kroonstad het bevestig dat daar ’n toename van inbrake in Kroonstad is.
Hy reken dat dit moontlik sindikate is wat vir die inbrake verantwoordelik is en dat die gemeenskap versigtig moet wees.
Van die misdadigers wat by inbrake betrap is, was swaar gewapen.
Na bewering neem dit die inbrekers slegs drie minute om ’n ruit uit te skop en voorraad uit die winkel te steel, sê Cordier.
Nog ’n probleem wat kop uitsteek is vermoedelik ’n sindikaat wat lugtyd-bedrog pleeg.
“Die lugtyd-bedrog het in die laaste maand erg toegeneem en ons verneem dat dit oor die Vrystaat heen plaasvind,” sê Francois Geldenhuis van die Kroonstad-buurtwag.
Die owerhede, sekuriteitsmaatskappye en buurtwag doen ’n beroep op die gemeenskap om alle sake soos eiendomsbetreding, diefstal, grypdiewe, diefstal uit voertuie, voertuigdiefstal en dieremishandeling by die polisie aan te meld sodat hulle dit op rekord kan plaas en akkurate misdaadstatistiek aan die publiek kan gee.